Diari Oficial de la Generalitat Valenciana


Sumari del DOGV 9053, del 01-04-2021 (2021/3373)

ACORD de 18 de març de 2021, del Consell, pel qual s'autoritza incrementar el límit per a comprometre despeses pluriennals a càrrec de les línies de transferència T0443, «Universitat de València-Estudi General», i T0474, «Universitat Jaume I de Castelló», del capítol 4 del subprograma 412.22, «Assistència sanitària», de la Conselleria de Sanitat Universal i Salut Pública (VL 10.001/21-001).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3373


Data del document
:   18-03-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de març de 2021, del Consell, pel qual s'autoritza incrementar el límit per a comprometre despeses pluriennals a càrrec de les línies de transferència T0443, «Universitat de València-Estudi General», i T0474, «Universitat Jaume I de Castelló», del capítol 4 del subprograma 412.22, «Assistència sanitària», de la Conselleria de Sanitat Universal i Salut Pública (VL 10.001/21-001). [2021/3373]  
  
La Generalitat, a través de la Conselleria de Sanitat Universal i Salut Pública té prevista la tramitació de dos convenis de col·laboració, un amb el Consorci Hospital General Universitari de València i la Universitat de València-Estudi General, i un altre amb el Consorci Hospitalari Provincial de Castelló i la Universitat Jaume I, ambdós per a la realització de pràctiques docents de titulacions de Ciències de la Salut, amb una duració de quatre anys, prorrogables per uns altres quatre.  
En virtut dels esmentats convenis, la Conselleria de Sanitat Universal i Salut Pública transferirà mensualment a la Universitat de València-Estudi General i a la Universitat Jaume I, l'import de les retribucions del personal sanitari que ocupa les places vinculades a la docència, segons el que es preveu en l'article 105.1 de la Llei general de sanitat.  
L'import total de l'aportació de l'esmentada conselleria als convenis ascendeix a 33.029.762,00 ?, que es financen a càrrec de la línia T0443, «Universitat de València-Estudi General», i a 400.000,00 ?, a càrrec de la línia T0474, «Universitat Jaume I de Castelló», ambdues del capítol 4 del subprograma 412.22, Assistència sanitària, distribuïts per exercicis de la següent forma següent:  
  
Exercici Línia T0443 Línia T0474  
2021 3.750.000,41 998.172,00  
2022 3.750.000,84 506.333,00  
2023 3.750.000,30 775.403,00  
2024 3.750.000,06 710.153,00  
Total 85.790.487,05 696.880,00  
  
  
En conseqüència, la Conselleria de Sanitat Universal i Salut Pública planteja la necessitat d'incrementar el límit quantitatiu previst en l'article 40.3 de la Llei 1/2015, de 6 de febrer, d'hisenda pública, del sector públic instrumental i subvencions, en les esmentades línies T0443 i T0474, per a les anualitats 2022, 2023 i 2024.  
A aquest efecte i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 18 de març de 2021,  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per als exercicis 2022 a 2024, a càrrec de les línies de transferència T0443, «Universitat de València-Estudi General», i T0474, «Universitat Jaume I de Castelló», del capítol 4 del subprograma 412.22, Assistència sanitària, d'acord amb el detall següent:  
  
Línia T0443, «Universitat de València - Estudi General»  
  
Exercici Límit actual Límit modificat  
2022 2.625.000,00 3.750.000,00  
2023 2.250.000,00 3.750.000,00  
2024 1.875.000,00 3.750.000,00  
  
  
Línia T0474, «Universitat Jaume I de Castelló»  
  
Exercici Límit actual Límit modificat  
2022 70.000,32 560.565,00  
2023 60.000,26 632.757,00  
2024 50.000,99 931.507,00  
  
  
  
València, 18 de març de 2021  
  
La consellera secretària,  
MÓNICA OLTRA JARQUE